《宋章庙乐舞歌十五首 其一 肃咸乐》
南北朝·殷淡

彝承孝典，恭事严圣。浃天奉赆，罄壤齐庆。司仪具序，羽容夙彰。

芬枝飏烈，黼构周张。助宝奠轩，酎珍充庭。璆县凝会，琄朱伫声。

先期选礼，肃若有承。祗对灵祉，皇庆昭膺。

作者简介：南朝宋陈郡长平人，字夷远。才士。历黄门吏部郎，太子中庶子、领步兵校尉。孝武帝时以文章见知。文帝章太后庙祭祀缺乐章，淡奉武帝命为著新歌。